เรื่องร้องเรียน (คลอง,ถนน,ร้องเรียน) วันที่ 2023-08-07 08:30:10 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031318

ขอความช่วยเหลือซ่อมแซมที่อยู่อาศัย ให้แก่ผู้ร้อง... ที่อยู่ปัจจุบันและที่อยู่ตามสำเนาทะเบียนบ้าน เลขที่ตั้ง .. หมู่บ้านการ์เด้นวิลล์ ถนนลาดพร้าว ซอย3 แยก 50 แขวงคลองจั่น เขตบางกะปิ กรุงเทพมหานคร เนื่องจากผู้ร้องแจ้งว่า ปัจจุบัน (วันที่ 7 สิงหาคม 2566) อาศัยอยู่เพียงคนเดียว ผู้ร้องประกอบอาชีพรับจ้างทั่วไป รายได้ต่อเดือนประมาณไม่เกิน 7,000 บาท (เจ็ดพันบาทถ้วน) ได้รับเงินเบี้ยยังชีพผู้สูงอายุ 600 บาท (หกร้อยบาทถ้วน) และได้รับเงินบัตรสวัสดิการแห่งรัฐ 300 บาท (สามร้อบบาทถ้วน) ผู้ร้องมีค่าใช้จ่าย อาทิ ค่าน้ำประปาและค่าไฟฟ้า เดือนละไม่เกิน 1,200 บาท (หนึ่งพันสองร้อยบาทถ้วน) ค่าใช้จ่ายในชีวิตประจำวัน วันละประมาณ 100 กว่าบาท หนึ่งร้อยบาทถ้วน มีส่วนหนี้นอกระบบ 20,000-30,000 บาท (สองหมื่นถึงสามหมื่นบาทถ้วน) ไม่มีอัตราดอกเบี้ย เนื่องจากคนรู้จักช่วยเหลือ (ตามผู้ร้องแจ้ง) โดยบ้านของผู้ร้องมีลักษณะเป็นบ้าน 2 ชั้น ก่อสร้างด้วยปูน ปัจจุบัน บ้านมีสภาพหลังคาชำรุด เมื่อฝนตกน้ำรั่วเข้าบ้าน ต้องรองด้วยถังสีขนาดใหญ่ ซึ่งผู้ร้องมีรายได้ไม่เพียงพอต่อค่าใช้จ่าย จึงไม่มีเงินนำไปใช้ในการซ่อมแซมบ้านได้ ส่งผลให้ได้รับความเดือดร้อน จึงประสงค์ให้หน่วยงานที่เกี่ยวข้องดำเนินการช่วยเหลือในการซ่อมแซม โดยผู้ร้องแจ้งว่าช่างประเมินในการซ่อมแซมประมาณ ไม่เกิน 40,000 บาท (สี่หมื่นบาทถ้วน) เพื่ออำนวยความสะดวกและบรรเทาความเดือดร้อนให้แก่ผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata